Arturs Skutelis

Arturs Skutelis (dzimis 1986. gadā Rīgā) ir latviešu reperis un tekstu autors,Arturs Skutelis izdod albumu "Siltums" // Portāls TVNET, 2013. gada 11. septembris: http://www.tvnet.lv/muzika/latvija/478313-arturs_skutelis_izdod_siltumu  grupas "Tvērumi" līderis. Ir izdevis vairākus hiphopa albumus.

 Dzīvesgājums 
Dzimis 1986. gadā Rīgā. 2000. gadu sākumā nodibināja studiju un radošo apvienību PKI. Organizēja repa festivālu "Ritms un plūsma" klubā "Nabaklab", pasākumu ciklu "Hiphopa Zaptes" (kopā ar Mixmaster AG) klubā "Pulkvedim neviens neraksta" un daudzus citus nekomerciālās mūzikas pasākumus.

 Radošā biogrāfija 

 Pirmie ieraksti un "Manī mīt" 
Pirmās dziesmas tapa 2000. gadu sākumā, kad veikti vairāki demo ieraksti un aktīva sadarbība ar citiem Latvijas mūziķiem. Ap 2007. gadu kopā ar radošo apvienību PKI (vēl ansis, Edavārdi, KasPis, Eliots un AKE) Skutelis aktualizēja latviešu urbānās mūzikas scēnā tobrīd maz izmantotus mākslinieciskās izteiksmes līdzekļus un formas aspektus: vairākvārdu atskaņas, metaforas, salīdzinājumus, aliterācijas u. tml. PKI izdeva vairākas izlases un mainīja priekšstatu par latviešu repu — līdz ar apvienības aktīvo darbību tas sāka skanēt daudzveidīgāk un sarežģītāk.

Pirmais Skuteļa solo albums "Manī mīt" izdots tikai 2009. gadā — to atzina par Gada labāko hiphopa albumu urbānās mūzikas Street TV Gada balvā.Street TV Gada balvas rezultāti // Portāls HHRadio.lv, 2009. gada 28. decembris: http://hhradio.lv/informacija/street-tv-gada-balva-rezultati Gadu vēlāk ar muzikālās komandas Dirty Deal Audio un Kreisā Krasta dalībnieku trakuMelodiju tiek ierakstīts mazalbums "Piķis un zēvele".

 Aiziešana no PKI un "Apziņas plūsma" 
2011. gada pavasarī Skutelis paziņoja par aiziešanu no PKI, bet ar nosaukumu PKI turpināja pastāvēt privātā Skuteļa mājas ierakstu studija. Mūzikas žurnālists Uldis Rudaks 2011. gada aprīlī rakstīja, ka "PKI turējās kopā entuziasma un idejas vārdā — tā kaut kādā ziņā bijusi cīņa — ja ne par scēnas kā tādas uzlabošanu, vismaz par pozitīva piemēra veidošanu," un ka, mērķim piepildoties, izzudusi jēga darboties kopā kā kolektīvam.Rudaks Uldis. Netrūks arī indes // Laikraksta Diena nedēļas žurnāls Izklaide, 2011. gada 07.—14. aprīlis, 10. lpp.

2011. gada beigās Skutelis izdeva solo albumu "Apziņas plūsma", ko papildināja ar došanos Latvijas koncerttūrē, uzstājoties Rīgā, Liepājā, Cēsīs, Jelgavā, Madonā, Tukumā, Saldū un Bauskā. Albumā ir daudz sižetisku skaņdarbu (“Nereīda”, “Divi draugi”, “Krauklis parkā” u. c.), izpildījums ir kļuvis nosvērtāks un mazāk ekspresīvs.

2012. gadā tika publicēts singls "Pēdējā",Skutelis publisko pirmo singlu no topošā albuma // Portāls TVNET, 2012. gada 15. oktobris: http://www.tvnet.lv/muzika/videoaudio/439691-skutelis_publisko_pirmo_singlu_no_toposa_albuma  kas krietni atšķiras no iepriekšējā skanējuma un kurā reps apvienots ar latviešu folkloras elementiem. Singls vēlāk kļūst par 2013. gadā izdotā albuma "Siltums" ievaddziesmu. Pēc "Siltuma" izdošanas Skutelis novēršas no aktīvas un publiskas muzicēšanas un atsakās no klātbūtnes sociālajos tīklos.

 "Pieturas un citi punkti" un "Audums" 
2014. gada 14. augustā bez kāda publiska komentāra tika izlaists albums "Pieturas un citi punkti", kas ierakstīts kopā ar Latvijas instrumentālās mūzikas veterānu monkeymusician. Albums ir savdabīgs, nevienā no tā desmit skaņdarbiem nav piedziedājumu, muzikāli un tekstuāli tas saplūst vienā veselumā, ļoti reti skaidri iezīmējot dziesmas sākumu un beigas. Kritiķis Artūrs G. Jenots raksta, ka "šāda formāta albumu, kur skaņdarbus nedrīkst raut ārā vai grozīt ar vietām, lai nesabojātu darba jēgu, Latvijas hiphopa scēna piedzīvo pirmo reizi."Jenots Artūrs G. Latvijas hiphopa skatuve: Skuteļa atgriešanās // Portāls DELFI, 2014. gada 18. augusts: http://www.delfi.lv/kultura/news/music/latvijas-hiphopa-skatuve-skutela-atgriesanas.d?id=44855238 Kritiķis Rolands Paeglis savukārt uzskata, ka "Skutelis ar "Pieturām" ir izkāpis ārpus repa rāmjiem (šādi soļi manāmi arī "Siltumā", taču ne tik izteikti), atmetot lieko un aizņemoties vērtīgo no citām izpausmes formām."Paeglis Rolands. PIETURAS // Blogs Tinteszobs, 2015. gada 14. augusts: http://tinteszobs.lv/post/126653870613/viespublik%C4%81cija-pieturas-rolands-paeglis 

2016. gada februārī tika publicēta informācija par grupas "Tvērumi" darbību.Ieraksts grupas Tvērumi facebook kontā, 2016. gada 23. februāris: https://www.facebook.com/skutelis/photos/a.590816630955900.1073741829.117191724985062/977300925640800/?type=3&theater Bez Skuteļa grupā darbojas: Rūdolfs Latišenko (bungas), Mārtiņš Vilnītis (bass), Alise Golovacka (klavieres, flauta) un Dita Frīdenberga (saksofons). 6. maijā Rīgā, pārpildītās Zunda dārza telpās notiek Tvērumu pirmais koncerts.Klausītāju iespaidi pēc Tvērumu pirmā koncerta: https://www.youtube.com/watch?v=Vi2_pJVwYdU Vasarā grupa dodas koncerttūrē pa Latvijas pilsētām (uzstājoties Cēsīs, Daugavpilī, Jelgavā, Liepājā, Rēzeknē u. c.)Arturs Skutelis un «Tvērumi» dosies savā pirmajā Latvijas koncerttūrē // Portāls LSM, 2016. gada 6. jūnijs: http://www.lsm.lv/lv/raksts/muzika/kultura/arturs-skutelis-un-tverumi-dosies-sava-pirmaja-latvijas-koncertture.a186412/ 10. augustā tiek publicēts grupas debijas albums "Audums", kas saņem ļoti augstu klausītāju un kritiķu vērtējumu, kļūdams par vienu no 2016. gada ievērojamākajiem latviešu mūzikas albumiem.

Mūzikas kritiķis Henriks Eliass Zēgners par "Audumu" rakstīja: "Albumu ievada, caurvij un noslēdz četri "pavedieni" — īsi ieraksti, kuros Skutelis norunā nelielu stāstiņu par kāda mūziķa slepkavību un viņa atstāto muzikālo mantojumu. Stāsta noskaņa atgādina film noir estētiku — šāds detektīvam radniecīgs naratīvs Skutelim bijis raksturīgs jau iepriekš. Caur pavedieniem noslēgums atrisinās konceptuālajā "auduma" motīvā, un jāatzīmē, ka šīs 4 "dziesmas" nostrādā ļoti labi, visu albumu "savelkot" kopā. [..] [A]lbumu veido gan jauni, gan veci skaņdarbi "dzīvās" grupas pavadījumā — šāda pieeja, kas faktiski ir albuma dzinējspēks, nav nekas jauns pasaulē, bet Latvijā tik nopietnā izpildījumā nekad nav tikusi realizēta. Muzikālo pavadījumu, kas žanriski vij aizmetņus džezā, veido bass, bungas, klavieres un saksofons — nekas cits, nekādi sampli, nekādas skrečošanas. Kaut kas tāds latviešu hiphopa scēnā ir inovācija, un šis fakts jau paspējis gūt ievērību ne tikai hiphopa fanu, bet arī cita veida mūzikas cienītāju vidū."Zēgners Henriks Eliass. Labākais latviešu hiphops un visi tā trūkumi // Žurnāls Satori, 2016. gada 15. septembris: http://www.satori.lv/raksts/11835/Henriks_Eliass_Zegners/Labakais_latviesu_hiphops_un_visi_ta_trukumi 

Intervijā portālam LSM Skutelis atzina Rolāna Barta un viņa idejas par autora nāvi ietekmi uz "Auduma" koncepciju.Spudiņš Edgars. Autors ir miris, un visa atbildība ir klausītāja rokās // Portāls LSM, 2016. gada 24. septembris: http://www.lsm.lv/lv/raksts/muzika/kultura/arturs-skutelis-autors-ir-miris-un-visa-atbildiba-ir-klausitaja-rokas.a202276/

Pozitīvu vērtējumu par "Audumu" izteica Uldis Rudaks, uzskatīdams, ka "šāds albums būtu pelnījis uzvedumu kādā teātrī vai pat ekranizējumu."Rudaks Uldis. Žurnāls Mūzikas Saule, Nr. 3 (87), 2016, 80. lpp. Mūzikas kritiķis Normunds Vucāns raksta, ka "Audums" ir viens no labākajiem 2016. gada latviešu mūzikas albumiem.Vucāns Normunds. Žurnāls Mūzikas Saule, Nr. 3 (87), 2016, 81. lpp.

Kultūras žurnālists Jānis Kalve par "Auduma" pirmo singlu ("Rīts sasodīti izdevies / Pazaudēt Teiku") rakstīja: "Pārsteidz dziesmai raksturīgā precīzā spilgtu tēlu izvēle, neierastos savienojumos veidojot jaunus semantiskos līmeņus, oriģinalitāte, kombinējot tekstā valodas slāņus, piemēram, vidusmēra pilsētas intelektuālim saprotamo ar ielu žargonu."Kalve Jānis. Hiphops, Abra un LSM jeb vieta izaugsmes iespējām // Portāls LSM, 2016. gada 8. oktobris: http://www.lsm.lv/lv/raksts/arpus-etera/janis-kalve-hiphops-abra-un-lsm-jeb-vieta-izaugsmes-iespejam.a204396/ Augstu vērtējumu saņem arī viss albums kopumā, Kalve saka: "Albums ir stilistiski izturēts muzikālajā materiālā un interesants ar oriģinālajiem Skuteļa tekstiem, turklāt konceptuāli vienots ar stāsta „pavedieniem” par šī albuma autora nāves izmeklēšanu. „Audums” tiešām apliecina Skuteļa rakstīto, ka forma bez satura nav viņa dzīves naratīvā."

"Audumu" atzina par vienu no desmit labākajiem mūzikas albumiem 2016. gadā un nominēja Austras balvai. "Audums" apbalvots ar Austras balvas DELFI simpātiju balvu.Austras balvu 2016 iegūst «Rīgas Modes» // Portāls TVNET, 2016. gada 24. novembris: http://www.tvnet.lv/muzika/latvija/636032-austras_balvu_2016_iegust_rigas_modes  Mūzikas kritiķis Jānis Žilde iekļauj "Audumu" savā 25 gada labāko latviešu albumu sarakstā,Žilde Jānis. Labākie 2016. gada pašmāju albumi // Portāls TVNET, 2016. gada 24. decembris: http://www.tvnet.lv/muzika/latvija/639872-labakie_2016_gada_pasmaju_albumi_2521  Žurnāls Parmuziku.lv ierindo "Audumu" starp desmit gada labākajiem pašmāju mūzikas albumiem, kuros būtisks ir teksts.10 jauni pašmāju mūzikas albumi, kuros būtisku lomu spēlē teksts // Žurnāls Parmuziku.lv, 2016. gada 19. decembris: http://www.parmuziku.lv/zinas/latvija/10-jauni-latvijas-muzikas-albumi-kuros-svariga-nozime-ir-dzejai-3755  Mūzikas portāls Intro.lv iekļauj "Audumu" 2016. gada labāko Latvijas albumu TOP 10.Intro.lv 2016. gada labāko Latvijas albumu TOP 10 // Mūzikas portāls Intro.lv, 2016. gada 23. decembris: http://intro.lv/blogi/intro_lv_2016_gada_labako_latvijas_albumu_top_10

 Diskogrāfija 



 Soloalbumi 

 Manī mīt (2009)
 Apziņas plūsma (2011)
 Siltums (2013)
 Lavīna (2019)
 Jā (2022)

 Sadarbības 

 Piķis un zēvele (2010), kopā ar trakaMelodija
 Pieturas un citi punkti (2014), kopā ar monkeymusician

 Kopā ar Tvērumiem 

 Audums (2016)
 Nekad nekur (2018)

 Mūzikas video 
 Nepiespiests (2009)
 Noziegumam pa pēdām (2010)
 Urbāni radoša brīvība (2011)
 Kompass (2012)
 Laikmets un mūžība (2013)
 Rīts sasodīti izdevies / Pazaudēt Teiku (2016)
 Šķēres (2016)

 Citi mūzikas video 
 Nātre un Skutelis — Bāra bērni (2011)
 Skutelis, Eliots un Melikols — Pēcgarša (2012)

 Atsauces 

 Ārējās saites 
 Oficiālā mājaslapa
 Grupas Tvērumi Facebook konts
 Grupas Tvērumi YouTube kanāls
 Grupas Tvērumi Twitter konts

Kategorija:Latviešu reperi
Kategorija:Cilvēki ar nezināmu dzimšanas datumu